CELEX: 32018R0553
Language: sl
Date: 2018-04-03 00:00:00
Title: Izvedbena uredba Komisije (EU) 2018/553 z dne 3. aprila 2018 o uvrstitvi določenega blaga v kombinirano nomenklaturo

10.4.2018   
               
               
                  SL
               
               
                  Uradni list Evropske unije
               
               
                  L 92/1
               
            IZVEDBENA UREDBA KOMISIJE (EU) 2018/553
      z dne 3. aprila 2018
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 3. aprila 2018
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Poimenovanje blaga
                  
                  
                     Uvrstitev
                     (oznaka KN)
                  
                  
                     Razlogi
                  
               
                     (1)
                  
                  
                     (2)
                  
                  
                     (3)
                  
               
                     Izdelek iz dveh cevk, ki ju skupaj držijo sponke, skupne dolžine približno 150 cm, premer posamezne cevke pa je približno 0,8 cm. Cevki sta varjeni in izdelani iz aluminijeve zlitine.
                     Izdelek je namenjen uporabi v motornih vozilih za pretok hladilne tekočine iz motorja v toplotni izmenjevalnik, ki se nahaja pod armaturno ploščo vozila.
                     Glej sliko (*1).
                  
                  
                     7608 20 20 
                  
                  
                     Uvrstitev je določena s splošnima praviloma 1 in 6 za razlago kombinirane nomenklature in besedilom oznak KN 7608 , 7608 20  in 7608 20 20 .
                     Izdelek se ne uvrsti pod oznako KN 8415 90 00  kot deli klimatskih naprav, pod oznako KN 8419 90 85  kot drugi deli strojev za obdelavo materiala s spremembo temperature ali pod oznako KN 8708 91 99  kot deli hladilnikov motornih vozil, ker ga na podlagi njegovih objektivnih značilnosti ni mogoče opredeliti kot izdelka, ki je primeren zgolj ali predvsem za uporabo s tovrstnimi izdelki (glej opombo 2(b) k oddelku XVI in opombo 3 k oddelku XVII).
                     Izdelek se zato uvrsti pod oznako KN 7608 20 20  kot aluminijaste cevi iz varjenih aluminijevih zlitin.
                  
               
            (*1)  Slika je zgolj informativna.